CELEX: 32012R0226
Language: da
Date: 2012-03-15 00:00:00
Title: Kommissionens gennemførelsesforordning (EU) nr. 226/2012 af 15. marts 2012 om ændring af forordning (EF) nr. 1730/2006 for så vidt angår anvendelsesbetingelserne for benzoesyre (indehaver af godkendelsen er Emerald Kalama Chemical BV)  EØS-relevant tekst

16.3.2012   
            
            
               DA
            
            
               Den Europæiske Unions Tidende
            
            
               L 77/6
            
         KOMMISSIONENS GENNEMFØRELSESFORORDNING (EU) Nr. 226/2012
   af 15. marts 2012
   om ændring af forordning (EF) nr. 1730/2006 for så vidt angår anvendelsesbetingelserne for benzoesyre (indehaver af godkendelsen er Emerald Kalama Chemical BV)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 3, og
   ud fra følgende betragtninger:
   
               (1)
            
            
               Præparatet benzoesyre, der tilhører tilsætningsstofkategorien »zootekniske tilsætningsstoffer«, blev godkendt til anvendelse i ti år som fodertilsætningsstof til fravænnede smågrise ved Kommissionens forordning (EF) nr. 1730/2006 (2) og til slagtesvin ved Kommissionens forordning (EF) nr. 1138/2007 (3).
            
         
               (2)
            
            
               Indehaveren af godkendelsen har i overensstemmelse med artikel 13, stk. 3, i forordning (EF) nr. 1831/2003 foreslået at ændre betingelserne for godkendelse af præparatet benzoesyre som fodertilsætningsstof til fravænnede smågrise, således at kravet om, at tilsætningsstoffet skal anvendes i foderblandinger som forblanding, udgår, og således at kravene vedrørende tilskudsfoder ændres. Ansøgningen var ledsaget af relevant baggrundsdokumentation. Kommissionen sendte ansøgningen videre til Den Europæiske Fødevaresikkerhedsautoritet (EFSA).
            
         
               (3)
            
            
               EFSA konkluderede i sin udtalelse af 6. september 2011 (4), at der ikke er grund til fortsat at kræve, at præparatet benzoesyre kun må tilsættes foderblandinger i form af forblandinger. EFSA mente, at de restriktioner vedrørende anvendelse af tilsætningsstoffet i tilskudsfoder, der er er fastsat i forordning (EF) nr. 1138/2007, er tilstrækkelige og også kan omfatte fravænnede smågrise.
            
         
               (4)
            
            
               Betingelserne i artikel 5 i forordning (EF) nr. 1831/2003 er opfyldt.
            
         
               (5)
            
            
               Forordning (EF) nr. 1730/2006 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilaget til forordning (EF) nr. 1730/2006 ændres som angivet i teksten i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. marts 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EUT L 325 af 24.11.2006, s. 9.
   
      (3)  EUT L 256 af 2.10.2007, s. 8.
   
      (4)  EFSA Journal 2011; 9(9):2358.
   
      BILAG
      
         
            »BILAG
            
                        Tilsætningsstoffets identifikationsnummer
                     
                     
                        Navn på indehaveren af godkendelsen
                     
                     
                        Tilsætningsstof
                     
                     
                        Sammensætning, kemisk betegnelse, beskrivelse og analysemetode
                     
                     
                        Dyreart eller -kategori
                     
                     
                        Maksimumsalder
                     
                     
                        Minimumsindhold
                     
                     
                        Maksimumsindhold
                     
                     
                        Andre bestemmelser
                     
                     
                        Godkendelse gyldig til
                     
                  
                        mg/kg fuldfoder med et vandindhold på 12 %
                     
                  
                        
                           Kategori: zootekniske tilsætningsstoffer. Funktionel gruppe: andre zootekniske tilsætningsstoffer (forbedring af resultatparametrene »tilvækst« og »forhold mellem foderindtag og tilvækst«).
                        
                     
                  
                        4d210
                     
                     
                        Emerald Kalama Chemical BV
                     
                     
                        Benzoesyre
                     
                     
                        
                                     
                                 
                                 
                                    
                                       Tilsætningsstoffets sammensætning:
                                    
                                    Benzoesyre (≥ 99,9 %)
                                 
                              
                                     
                                 
                                 
                                    
                                       Aktivstoffets karakteristika:
                                    
                                    Benzencarboxylsyre, phenylcarboxylsyre C7H6O2
                                    
                                    CAS-nr.: 65-85-0
                                    Maksimumsindhold:
                                    
                                                 
                                             
                                             
                                                Phthalsyre: ≤ 100 mg/kg
                                             
                                          
                                                 
                                             
                                             
                                                Biphenyl: ≤ 100 mg/kg
                                             
                                          
                              
                                     
                                 
                                 
                                    
                                       Analysemetode
                                        (1):
                                    Kvantificering af benzoesyre i fodertilsætningsstoffet: titrering med natriumhydroxid (Den Europæiske Farmakopé, monografi 0066)
                                    Kvantificering af benzoesyre i forblandinger og foder: Omvendt fase-væskekromatografi med UV-detektion (RP-HPLC/UV)-metoden baseret på ISO 9231:2008.
                                 
                              
                     
                        Smågrise
                        (fravænnede)
                     
                     
                        —
                     
                     
                        —
                     
                     
                        5 000
                     
                     
                        
                                    1.
                                 
                                 
                                    Blanding af forskellige kilder til benzoesyre må ikke overstige det tilladte maksimumsindhold i fuldfoder på 5 000 mg/kg fuldfoder.
                                 
                              
                                    2.
                                 
                                 
                                    Anbefalet minimumsdosis: 5 000 mg/kg fuldfoder.
                                 
                              
                                    3.
                                 
                                 
                                    Tilskudsfoder indeholdende benzoesyre må ikke gives rent til fravænnede smågrise, medmindre det er grundigt blandet med andre fodermidler i dagsrationen.
                                 
                              
                                    4.
                                 
                                 
                                    Til smågrise (fravænnede) på op til 25 kg.
                                 
                              
                                    5.
                                 
                                 
                                    Sikkerhedsforanstaltninger: Det anbefales at bruge åndedrætsværn og handsker under håndteringen.
                                 
                              
                     
                        14.12.2016
                     
                  
      
      
         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx.«